IŻJED MILL-GĦOLI Ta' DUN FRANS CAMILLERI B'ħarstu saltnija, wieqaf fuq l-għolja, mkabbar, jittawwal il-palazz 'l isfel madwaru fuq id-djar imbiegħda, li jara hekk ċkejknin, u fuq kull għorfa fqajra tkaxkar ma' l-art, tistenna r-riħ isuqha sakemm. tintemm fix-xejn. kul ik K B'ħarsti ferħana, mill-għoli, bejn is-sħab, ilmaħt mill-ajruplan, xi ftit imbeżża', Londra, Pariġi u Ruma. Rajt il-palazzi kbar li jsaħħru d-dinja hekk ċkejkna li stħajjilthom djar tal-kartun li ħdimt meta kont tfajjel jew kastelli żgħar f'xifer ix-xtajta li jibnu t-tfal bir-ramel u jdubu hekk fix-xejn ma' l-ewwel mewġa. k k ' B'ħarstu ħanina, mill-iżjed għoli tas-smewwiet, iħares Alla lilna lkoll, u ħsiebu sa fl-iċken dud ta' l-art, fl-għasfur tal-bejta. Imma jitgħaxxaq jara - mhux fejn noqogħdu aħna — il-palazz jew l-għorfa — iżda lilna l-bnedmin, fqajrin u għonja, tempji ħajjin fejn iħobb jgħammar.